מנהל/ת יקר/ה,

**ליגת "מאמאנט" בקהילה - ליגת אימהות בכדורשת** - הינה ליגה ייחודית במינה בה מככבות אימהות המייצגות את בתי הספר בו לומדים ילדיהן.

**עיריית גבעתיים החליטה להקים קהילת ליגת מאמאנט בעיר מתוך רצון לקדם את חיי הקהילה ואת אורח החיים הבריא של התושבים בעיר.**

**הליגה תוקם בחסות סגנית ראש העירייה, הגב' אור-לי ניב מחזיקת תיק החינוך המשלים, תרבות פנאי וקהילה ותנוהל ע"י מחלקת הספורט ותושבת העיר הגב' קארין אינס.**

לליגת "מאמאנט" בקהילה חזון שלם המורכב מפסיפס של היבטים:

* **ההיבט הספורטיבי** - אימהות עוסקות בספורט
* **היבט חברתי** - גיבוש קבוצה חברתית עם מכנה בית ספרי משותף = גאות יחידה בית ספרית
* **היבט חינוכי** - הידוק הקשר בין ההורה לילד אשר בא לעודד את אמו המשחקת, מתן דוגמא אישית של האמא לילדיה לעסוק בספורט, לנהוג בהגינות, לדעת לנצח ולהפסיד בכבוד, לא לאלימות, חינוך הילדים לעידוד **ללא שריקות בוז** ועוד
* **ההיבט הקהילתי** - האימהות המרגישות שייכות, תורמות מזמנן ומרצן לטובת בית הספר והעיר.

בפרויקט זה המסר העיקרי הוא חינוך והנחלת תרבות ספורט תוך מתן דוגמא אישית של האימהות לילדים.

**ליגת "מאמאנט"** בקהילה מוכיחה את עצמה כמסגרת ספורטיבית וחברתית והפכה ברבות השנים לכרטיס ביקור של היישוב/רשות מקומית בו קיימת ליגה זו.

מאמאנט מקבלת תמיכת מראשי הספורט בישראל קרי מנהל הספורט ומנהלות בתי ספר המבינות את עוצמת החיבור והחשיבות של האימהות לבתי הספר שבהם לומדים ילדיהן.

אנו רואים ב**"מאמאנט"** שילוב של פעילות ספורטיבית וחינוכית היכולה לתרום הן להידוק הקשרים עם הורי התלמידים והן להעלאת גאוות היחידה הבית ספרית.

רשויות בהן קיימת **ליגת "מאמאנט"**: רמת גן, כפר-סבא, תל-אביב, אשדוד, ראש העין, רעננה, פתח-תקווה וכפר ורדים ,זכרון יעקוב, גדרה, בת ים, קרית אתא, ירושלים, מזכרת בתיה ועוד.

***ליגה מאמאנט בקהילה בעיר תפתח כבר בשנת הלימודים הנוכחית.*** אנו מאמינים שליגה זו תנחיל את תרבות הספורט העממי לנשים בעיר ודרכה תשפיע על הילדים והמשפחות.

מחלקת הספורט של עיריית גבעתיים תרכז ותתפעל את הליגה – תקצה שעות אולם, תרכז את הנושא התחרותי : שופטים, רשמים, מאמנים, קשר עם מנהלת הליגה וכיוצ"ב.

פרסום ושיווק ליגת האימהות בכדורשת יעשה בתיאום מלא עם הנהלת ביה"ס. מועד ואופן הפרסום והשיווק ייקבע ע"י מנהלת ביה"ס.

לשם פתיחת קבוצה בבית-ספרך ו/או בפרטים נוספים על המנהל\ת למנות רכזת מאמאנט בית ספרית שתפנה במייל/טלפון לרכזת המאמאנט העירונית - ענבל לוין, נייד: 0523-323157, או במייל inbal.levin@gmail.com.

**כמו כן, מצורפת מצגת על ליגת מאמאנט על כל היבטיה.**

**ניתן לקבל מידע נוסף גם באתר האינטרנט:** [**www.mamanet.org.il**](http://www.mamanet.org.il)

בברכה

|  |  |  |  |
| --- | --- | --- | --- |
| **אור-לי ניב**סגנית רה"ע מחזיקת תיק החינוך המשלים, תרבות פנאי וקהילה | **ליאור סידוב**מ"מ מנהל מחלקת הספורט | **ענבל לוין** רכזת חנ"ג מחלקת הספורט ורכזת מאמאנט עירונית | **קארין אינס**יו״ר מאמאנט גבעתיים |

**העתקים:**

מר רן קוניק – ראש העיר

מר יורם כהן - מנכ"ל העירייה

מר מיקי קיסרי - מנהל אגף החינוך התרבות והספורט

גב' עתידה יערי – מנהלת מוסדות חינוך

הגב' עפרה אברמוביץ'- יו"ר "מאמאנט" ארצי